b'\n_START_ARTICLE_\nPra\xc5\xa1ki grad\n_START_SECTION_\nZgodovina\n_START_PARAGRAPH_\nZgodovina gradu sega v leto 870 z gradnjo prve obzidane stavbe, cerkve device Marije. Bazilika svetega Jurija in bazilika svetega Vida sta bili ustanovljeni pod vladavino Vratislava in njegovega sina svetega Vaclava v prvi polovici 10. stoletja._NEWLINE_Prvi samostan na \xc4\x8ce\xc5\xa1kem je bil ustanovljen na gradu poleg cerkve svetega Jurija. Romanska pala\xc4\x8da je bila zgrajena v 12. stoletju. V 14. stoletju je bila pod vladavino Karla IV. kraljeva pala\xc4\x8da prezidana v gotskem slogu in grajske utrdbe okrepljene. Namesto rotunde in stolnice svetega Vida so za\xc4\x8deli graditi mogo\xc4\x8dne gotske cerkve, ki so bile dokon\xc4\x8dane skoraj \xc5\xa1est stoletij pozneje._NEWLINE_Med husitskimi vojnami in v naslednjih desetletjih grad ni bil naseljen. Leta 1485 je \xc4\x8de\xc5\xa1ki kralj Vladislav II. Mad\xc5\xbearski \xe2\x80\x93 Jagelonski za\xc4\x8del obnovo gradu. Kraljevi pala\xc4\x8di je bila dodana masivna Vladislavova dvorana (zgradil jo je Benedikt Rejt). Novi obrambni stolpi so bili zgrajeni tudi na severni strani gradu._NEWLINE_Leta 1541 je po\xc5\xbear uni\xc4\x8dil velik del gradu. Habsbur\xc5\xbeani so dodali nekaj novih stavb v renesan\xc4\x8dnem slogu. Ferdinand I. Habsbur\xc5\xa1ki je zgradil Belvedere kot poletno pala\xc4\x8do za svojo \xc5\xbeeno Ano. Rudolf II. je uporabljal pra\xc5\xa1ki grad za svoje glavno prebivali\xc5\xa1\xc4\x8de. Zgradil je severno krilo pala\xc4\x8de s \xc5\xa1pansko dvorano, v kateri so razstavljene njegove dragocene umetni\xc5\xa1ke zbirke._NEWLINE_Druga pra\xc5\xa1ka defenestracija leta 1618 je bila za\xc4\x8detek \xc4\x8de\xc5\xa1kega upora. V vojnah je bil grad po\xc5\xa1kodovan in slabem stanju. Velik del zbirke Rudolfa II. so izropali \xc5\xa0vedi leta 1648 v bitki za Prago (1648), ki je bila kon\xc4\x8dno dejanje tridesetletne vojne._NEWLINE_Zadnja ve\xc4\x8dja obnova gradu je bila pod cesarico Marijo Terezijo v drugi polovici 18. stoletja. Po njeni abdikaciji leta 1848 in nasledstvu njenega ne\xc4\x8daka Franca Jo\xc5\xbeefa na prestolu je nekdanji cesar Ferdinand I. na gradu na\xc5\xa1el svoj dom._NEWLINE_Leta 1918 je grad postal sede\xc5\xbe predsednika nove \xc4\x8ce\xc5\xa1koslova\xc5\xa1ke republike T. G. Masaryka. Nova kraljeva pala\xc4\x8da in vrtovi so bili obnovljeni pod vodstvom slovenskega arhitekta Jo\xc5\xbeeta Ple\xc4\x8dnika. V tem obdobju je bila kon\xc4\x8dana tudi stolnica svetega Vida (28. septembra, leta 1929). Prenovo je leta 1936 nadaljeval Ple\xc4\x8dnikov naslednik Pavel Janak._NEWLINE_15. marca 1939, kmalu po prihodu nacisti\xc4\x8dnega re\xc5\xbeima, ko je mo\xc4\x8dno oboro\xc5\xbeen nekdanji \xc4\x8de\xc5\xa1ki predsednik Emil H\xc3\xa1cha (ki je do\xc5\xbeivel sr\xc4\x8dni napad med pogajanji) predal svoj narod Nemcem, je Adolf Hitler pre\xc5\xbeivel no\xc4\x8d v pra\xc5\xa1kem gradu, "ponosno je kazal svojo novo posest".  Med nacisti\xc4\x8dno zasedbo \xc4\x8ce\xc5\xa1koslova\xc5\xa1ke v drugi svetovni vojni je grad postal sede\xc5\xbe Reinharda Heydricha, guvernerja \xc4\x8ce\xc5\xa1ke in Moravske. 27. maja 1942, manj kot leto dni po prevzemu oblasti, so Heydricha napadli v Britaniji usposobljeni slova\xc5\xa1ki in \xc4\x8de\xc5\xa1ki vojaki, ko je \xc5\xa1el na grad. Umrl je zaradi ran (ki so se oku\xc5\xbeile) \xc4\x8dez teden dni.\n_START_SECTION_\nPo drugi svetovni vojni\n_START_PARAGRAPH_\nPo osvoboditvi \xc4\x8ce\xc5\xa1koslova\xc5\xa1ke so bili v gradu uradi komunisti\xc4\x8dne \xc4\x8de\xc5\xa1koslova\xc5\xa1ke vlade. Med \xc5\xbeametno revolucijo se je Aleksander Dub\xc4\x8dek, vodja \xc4\x8ce\xc5\xa1koslova\xc5\xa1ke, v pra\xc5\xa1ki pomladi pojavil na balkonu s pogledom na Ven\xc4\x8deslavov trg in sli\xc5\xa1al mno\xc5\xbeice protestnikov, ki so kri\xc4\x8dali: "Dub\xc4\x8dek na grad!" Silili so ga, naj prevzame mesto predsednika dr\xc5\xbeave na pra\xc5\xa1kem gradu, kar je sprejel in imel za simbol demokrati\xc4\x8dne svobode.\n_START_SECTION_\nPo obdobju komunizma in razdru\xc5\xbeitvi s Slova\xc5\xa1ko\n_START_PARAGRAPH_\nKo se je \xc4\x8ce\xc5\xa1koslova\xc5\xa1ka razdelila na \xc4\x8ce\xc5\xa1ko in Slova\xc5\xa1ko, je grad postal sede\xc5\xbe vodje dr\xc5\xbeave nove \xc4\x8ce\xc5\xa1ke republike. Kot je Masaryk prosil Ple\xc4\x8dnika, je predsednik V\xc3\xa1clav Havel prosil Bo\xc5\x99ka \xc5\xa0ipka, naj bo arhitekt pokomunisti\xc4\x8dne Prage in na gradu prenovi, kar je potrebno, zlasti slikarsko galerijo.\n_START_SECTION_\nArhitekturni slogi\n_START_PARAGRAPH_\nGrajske stavbe predstavljajo skoraj vse arhitekturne sloge zadnjega tiso\xc4\x8dletja. Pra\xc5\xa1ki grad vklju\xc4\x8duje gotsko stolnico svetega Vida, romansko baziliko svetega Jurija, samostan in ve\xc4\x8d pala\xc4\x8d, vrtove in obrambne stolpe. Ve\xc4\x8dina obmo\xc4\x8dja gradu je dostopna turistom. Danes je v gradu ve\xc4\x8d muzejev, tudi zbirka Narodne galerije \xc4\x8de\xc5\xa1kega baroka in manieristi\xc4\x8dne umetnosti, razstave so posve\xc4\x8dene \xc4\x8de\xc5\xa1ki zgodovini, muzej igra\xc4\x8d in galerija slik pra\xc5\xa1kega gradu, ki temelji na zbirki Rudolfa II. Na dvori\xc5\xa1\xc4\x8du Grajske pala\xc4\x8de je vsako leto Shakespearjev poletni festival._NEWLINE_Soseska okoli pra\xc5\xa1kega gradu se imenuje Hrad\xc4\x8dani.\n_START_SECTION_\nPopularna kultura\n_START_PARAGRAPH_\nNa pra\xc5\xa1kem gradu se dogaja druga raven videoigre Indiana Jones in cesarjeva grobnica._NEWLINE_Omenjen je tudi v videoigri Assassin\'s Creed IV Black Flag kot skrita datoteka, ki jo najdemo v ra\xc4\x8dunalniku na Abstergo Entertainment.'